NaiveNeuron/SloPal huggingface dataset:
V. Palko, minister vnútra SR: (2006-02-03):
Správu pred predložením na toto rokovanie schválila vláda svojím uznesením č. 969 zo dňa 7. decembra 2005. Cieľom správy je priblížiť problematiku extrémizmu v celej šírke a upozorniť na možné príčiny vzniku prejavov násilia a intolerancie, ktoré sú v počiatočných fázach často verejnosťou zľahčované. Na uvedenom základe je aj formou prezentácie ukážkových prípadov prezentované, že ministerstvo vnútra a v rámci jeho organizačnej štruktúry aj Policajný zbor, ako aj ďalšie ústredné orgány štátnej správy sa tejto problematike dlhodobo aktívne venujú. Zároveň správa poukazuje na skutočnosť, že sa tak deje nielen v oblasti represie, ale aj v oblasti prevencie. Neustále je monitorovaná bezpečnostná a spoločenská situácia a uskutočňované úspešné zásahy proti prejavom rizikových skupín. Správa je členená do častí. V úvode sa uvádza do problematiky extrémizmu, hodnotí súčasnú právnu úpravu, bezpečnostnú situáciu a dosiahnuté výsledky v období rokov 2002 až 2005. Ide o informatívny materiál, ktorý má čisto výpovednú hodnotu a vychádza hlavne z údajov ministerstva vnútra. Boj proti násiliu, intolerancii a extrémizmu nie je len úlohou Policajného zboru, resp. jedného rezortu. V tejto oblasti sa viac ako v iných musia prejaviť všetky zložky štátnej správy aj samotná spoločnosť a dôsledne tieto negatívne javy odmietať. Nepostihovanie, resp. tolerovanie zdanlivo bezvýznamných prejavov násilia môže do budúcna vyvolať agresívnejšie správanie rizikových subjektov. Je preto úlohou celej spoločnosti zaujať k tejto problematike jednoznačný postoj a zabrániť opakovaniu niektorých smutných udalostí. Významnou iniciatívou v tejto súvislosti je aj spracovanie Koncepcie boja proti extrémizmu, ktorá vychádza z analýz stavu na úseku boja proti extrémizmu. A jej schválenie uznesením vlády Slovenskej republiky predpokladám v priebehu mesiaca február v roku 2006. Vážené panie poslankyne, páni poslanci, ďakujem vám za pozornosť.
Štefanec, Ivan, poslanec NR SR (2010-08-05):
Ďakujem, pán predsedajúci. No, pán poslanec Kažimír, ja si dovolím povedať, že nie všetkým veciam rozumiete len vy. To, čo ste hovorili, s tým sa stotožňujem, akurát konštatujem, že za štyri roky ste to nedotiahli. To je realita, nedotiahli ste. Pán poslanec Počiatek, veľmi dobre si pamätám na tie prvé zasadnutia vlády, vašej vlády, a vaše protikrízové opatrenia, kde vaším jediným protikrízovým opatrením v tom čase bolo, že ste zaútočili na druhý pilier a chceli ste zmeniť odvody do druhého piliera. To bolo jediným vaším protikrízovým opatrením. Využili ste vtedy zámienku svetovej krízy, aby ste útočili na peniaze ľudí v druhom pilieri. Áno, my sme navrhovali zníženie daní, to zníženie daní, ktoré ste mimochodom vy prijali o tri mesiace ako vaše protikrízové opatrenie, ktoré ste prijali vy, presne taký návrh, aký som predkladal. A keď hovoríte stále o nejakej výhovorke na svetovú fiškálnu krízu, najväčšiu fiškálnu krízu, aká tu kedy bola, no, tak pozrime sa, ako hospodárili v iných krajinách, v Českej republike, Poľsku, v iných krajinách, kde dosiahli omnoho lepšie výsledky s hospodárením s verejnými peniazmi, s peniazmi občanov. Bohužiaľ, tieto fakty hovoria o tom, že najväčšia fiškálna katastrofa nebola svetová hospodárska kríza, ale vaša vláda. Ďakujem.
Pčolinský, Peter, podpredseda NR SR (2022-12-06):
Nech sa páči, hlasujeme. (Hlasovanie.) Prítomných 136, za 76, proti 3, zdržalo sa 57. (Potlesk.) Konštatujem, že sme schválili vládny návrh novely zákona č. 595/2003 Z. z. o dani z príjmov. Teraz budeme pokračovať v prerušenom rokovaní v treťom čítaní o návrhu poslancov Andrejuvovej a Vetráka na vydanie zákona, ktorým sa dopĺňa zákon č. 289/2008 Z. z. o používaní elektronickej registračnej pokladnice, tlač 1178, bod 2 schváleného programu. A o slovo sa hlási minister financií Igor Matovič. Súčasne prosím poslankyňu Annu Andrejuvovú, aby zaujala miesto určené pre navrhovateľov, a spoločnú spravodajkyňu z výboru pre financie a rozpočet poslankyňu Annu Miernu, aby zaujala miesto určené pre spravodajcov.
Pellegrini, Peter, predseda NR SR (2015-09-16):
Ďakujem pekne, pán minister. Ako ďalší v rozprave vystúpi pán poslanec Viskupič.
R. Madej, poslanec: (2004-05-26):
Tento návrh zákona predpokladá rozšírenie okruhu fyzických osôb, za ktorých dôchodkové a invalidné poistenie platí štát. Od 1. januára tohto roku je prijatá platná právna úprava, ktorá predpokladá, že hlavne študenti nad 16 rokov, teda ide aj o študentov stredných, ale aj o študentov vysokých škôl, si budú platiť invalidné a dôchodkové poistenie sami. Je veľký problém, pretože 95 percent študentov podľa našich informácií si na invalidné a dôchodkové poistenie odvody nehradí. Je to dané tým, že z vymeriavacieho základu by táto suma mesačne činila 2 000 korún a už aj tak sú dosť vysoké mesačné náklady študentov, ktoré sa v roku 2004 podľa odhadov ministerstva školstva bez odvodov vyšplhali do výšky 5 300 korún, a ak k tomu pripočítame výšku 2 000 korún mesačne, je to naozaj dosť vysoké. Výbor pre sociálne veci neprijal k tomuto návrhu zákona platné uznesenie, každopádne aj členovia výboru konštatovali, že ide o systémové riešenie, ktoré zotrváva na poistnom princípe a nemení filozofiu zákona o sociálnom poistení. To ani nebol zmysel poslaneckej novely zákona. Tento návrh zákona rieši v prípade naozaj rizika, ak študent sa stane invalidom, tak rieši jeho situáciu tým, že bude mať invalidný dôchodok na priemernej úrovni ako v súčasnosti. Chcel by som upozorniť na vládny návrh zákona, ktorý pri takom vymeriavacom základe, aký je, to znamená poslanecká novela v súčasnosti navrhuje okolo 5 500 korún, pri vládnom návrhu zákona, ktorý sme posunuli do druhého čítania ide o 2 900 korún, takže naozaj je to rozdiel, hoci aj tam sa dá s pozmeňujúcimi návrhmi diskutovať. Toľko asi k tomuto návrhu zákona. Prosím váženú snemovňu o podporu tohto návrhu zákona, pretože zachovať súčasný právny stav by bolo naozaj rizikom a hazardom so 140 000 študentmi vysokých škôl. Ďakujem pekne.
P. Paška, predseda NR SR: (2009-11-04):
(Hlasovanie.) 105 prítomných, 71 za, 2 proti, 29 sa zdržalo, 3 nehlasovali. Zobrali sme na vedomie správu o činnosti Slovenskej informačnej služby v roku 2008. Budeme pokračovať teraz prvým čítaním o vládnom návrhu zákona o niektorých opatreniach týkajúcich sa strategických spoločností . Upozorňujem, že po rozprave, ak to, samozrejme, bude možné, dnes budeme hlasovať. Takže poprosím pána ministra hospodárstva, aby uviedol vládny návrh zákona.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141 poslancov, za 78, proti 17, 44 sa zdržalo, 2 nehlasovali. Konštatujem, že sme tento návrh schválili. Budeme pokračovať hlasovaním o bode 197 schváleného programu, ktorým je prvé čítanie o návrhu poslancov Takáča, Blanára, Kamenického, Suska na vydanie zákona, ktorým sa mení a dopĺňa zákon č. 18/1996 Z. z. o cenách, je to tlač 1646. Spravodajcom je člen navrhnutého gestorského výboru pre financie a rozpočet poslanec Dušan Muňko. Prosím ho, aby hlasovanie uviedol. Nech sa páči, máte slovo, pán poslanec. (Hlasovanie o návrhu poslancov Národnej rady Slovenskej republiky Richarda Takáča, Juraja Blanára, Ladislava Kamenického a Borisa Suska na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 1646.)
J. Burian, poslanec: (2007-03-21):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie 8. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh zákona spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, žiadam vás, aby ste otvorili rozpravu k tomuto návrhu zákona.
Figeľ, Ján, podpredseda NR SR (2014-10-16):
Pán poslanec Kuffa, prosím vás, nechajte si to na vystúpenie alebo na faktickú. Pán Hlina, pokračujte.
Kollár, Boris, predseda NR SR (2022-06-22):
Prosím, je všeobecný súhlas? (Súhlasná reakcia pléna.) Ďakujem pekne. Uvedené sme presunuli. Vážené panie poslankyne, vážení páni poslanci, pokračujeme v prerušenom rokovaní, v mene troch poslaneckých klubov OĽANO, SME RODINA, SaS podávam návrh na vypustenie hlasovania o bode 3 z programu 66. schôdze s tým, že tento návrh bude zaradený do návrhu programu schôdze Národnej rady so začiatkom od 13. septembra 2022. Je to tlač 874, poslanecký návrh na vydanie novely ústavného zákona o spolupráci Národnej rady a vlády v záležitostiach Európskej únie. Je, prosím, všeobecný súhlas? (Nesúhlasná reakcia pléna.) Nie. Dávam o tomto návrhu hlasovať. Prosím, prezentujme sa. Moment. Prosím, prezentujme sa a hlasujeme. (Hlasovanie.) Prítomných 136 poslancov, za 101, proti 25, zdržalo sa 10. Uvedený návrh sme schválili a presúvame ho na septembrovú schôdzu, ten bod. Pristúpime k hlasovaniu v druhom čítaní o návrhu poslanca Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní. Je to ten generálny pardon pre obce, tlač 904, bod 30 programu. Prosím spoločného spravodajcu z výboru pre hospodárske záležitosti poslanca Petra Vonsa, aby hlasovanie uvádzal. Pán poslanec, nech sa páči, máte slovo. (Hlasovanie o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 904.)
Grendel, Gábor, podpredseda NR SR (2022-05-19):
Prezentujme sa a hlasujme. (Hlasovanie.) Prítomných 134 poslancov, za 77, proti 27, zdržalo sa 29, nehlasoval 1 poslanec. Konštatujem, že Národná rada na návrh vlády rozhodla, že aj tento vládny návrh zákona prerokuje v skrátenom legislatívnom konaní. Nasleduje ešte hlasovanie o návrhu vlády na skrátené legislatívne konanie o vládnom návrhu zákona o niektorých opatreniach v sociálnej oblasti v súvislosti so situáciou na Ukrajine, tlač 1021. Dávam slovo členke výboru pre sociálne veci pani poslankyni Kataríne Hatrákovej, aby hlasovanie uviedla. (Hlasovanie o návrhu vlády na skrátené legislatívne konanie o vládnom návrhu zákona o niektorých opatreniach v sociálnej oblasti v súvislosti so situáciou na Ukrajine , tlač 1021.)
M. Sabolová, poslankyňa: (2007-07-03):
Kvalitu vysokej školy môžeme zisťovať, alebo znížiť, alebo zvýšiť počet vysokých škôl inou metodikou a hodnotením kvality, máme na to inštitúty, ale na druhej strane, ak tvrdíte, že chceme, aby sme mali vysokoškolsky vzdelaný národ, tak vlastne ten počet tých vysokoškolákov a počet vysokých škôl asi k tomu nasleduje. Myslím, že tam by bolo skôr dobré si pozrieť, či máme docenených vysokoškolských učiteľov aj ekonomicky tak, aby bol tu ten tlak aj na vyžadovanie kvality. Hovorili ste, že zákon chce dosiahnuť, aby vysoké školy, aby bolo cítiť tlak na kvalitu. Ale myslím si, že tými pozmeňujúcimi návrhmi a tou novelou, ktorú predkladáte, ktorá sa týka skôr samosprávnych funkcií školy alebo spoplatnenie jednej časti študentov, si myslím, že toto nie je tlak na kvalitu. A ešte zaznela tam taká poznámočka, že vám ide týmto zákonom vyriešiť nejaký poriadok na vysokých školách. Ale ja som ten poriadok na vysokých školách z toho vášho vystúpenia nepochopila, lebo niečo ste hovorili o preukaze študenta a čo mu všetko umožňuje. Ja si myslím, že poriadok na vysokej škole je v niečom inom a z tohto vystúpenia nemôžem súhlasiť veľmi s predrečníkom, že bolo to až také jasné vystúpenie, z ktorého by bol jasný zámer predkladateľa. Opäť len hovorím, že máte istú povinnosť obhajovať to, čo mnohí ako práve vy ako vysokoškolskí učitelia možno ani vnútorne nesúhlasíte s tým, pretože viete, že súčasné fungovanie samosprávnych funkcií univerzít je dobré.
Figeľ, Ján, podpredseda NR SR (2014-11-10):
Nech sa páči, Viliam Novotný.
Laurenčík, Milan, podpredseda NR SR (2020-04-20):
Ďakujem pekne. Vyhlasujem všeobecnú rozpravu za skončenú. Chcem sa spýtať, pán podpredseda vlády, chcete zaujať stanovisko k rozprave? Nie. Pani spravodajkyňa? Nie. Ďakujem. Prerušujem rokovanie o tomto bode programu. Nasledovať bude hlasovanie, ale predtým vyhlasujem 15-minútovú prestávku, aby sa naši kolegovia z kancelárií mohli dostaviť do sály. Takže hlasovať budeme o 17.00. (Prestávka.) (Po prestávke.)
Glváč, Martin, podpredseda NR SR (2019-03-26):
Ďakujem. S faktickými poznámkami traja poslanci. Končím možnosť prihlásiť sa. Pani poslankyňa Antošová, nech sa páči.
Jurinová, Erika, podpredsedníčka NR SR (2014-12-02):
Pán poslanec Švejna.
Laššáková, Jana, podpredsedníčka NR SR (2014-03-25):
Pán poslanec Jarjabek.
Pčolinský, Peter, podpredseda NR SR (2022-11-09):
Vráťte naspäť časomieru. (Povedané súbežne s rečníkom.)
Andrejuvová, Anna, poslankyňa NR SR (2023-02-16):
Ďakujem pekne, pán predsedajúci. Kolegyne, kolegovia, v rozprave vystúpili traja poslanci, pričom poslanec Dostál podal pozmeňujúci návrh k navrhnutému uzneseniu. Teraz dajte, prosím, hlasovať o pozmeňujúcom návrhu k navrhnutému uzneseniu, ktorý predložil poslanec Dostál.
Grendel, Gábor, podpredseda NR SR (2020-09-29):
Tri faktické poznámky na vystúpenie pána poslanca. Končím možnosť prihlásiť sa s faktickými. Pán poslanec Čepček.
B. Bugár, podpredseda NR SR: (2002-03-14):
(Pokračovanie pauzy pre nedostatočný počet poslancov v rokovacej sále.)
Laurenčík, Milan, podpredseda NR SR (2020-11-04):
Ďakujem, pán podpredseda, a opäť vás poprosím presunúť sa na miesto navrhovateľa. A ja teraz dám slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Milanovi Kuriakovi. Nech sa páči, pán kolega, máte slovo.
Sárközy, Irén, poslankyňa NR SR (2019-04-05):
Veľmi pekne ďakujem za slovo. Musím povedať, že veľmi ma mrzí, že z tých predkladateľov tohto návrhu v tejto sále vidím sedieť len naozaj pár poslancov, ale poďme k veci. Bolo tu veľa povedané, čo sa týka čerpania eurofondov, k tomu sa vyjadrím v mojom vystúpení. Ale musím vyzdvihnúť, že práve počas ministrovania pána ministra Érseka sa zvýšil objem peňazí, ktorý išiel do železníc, viac peňazí aj na infraštruktúru, aj viac peňazí na nové spoje. Veľmi ma mrzí tiež, že, a musím na to reagovať, keď pán poslanec tu bagatelizuje úspech pána ministra v tom, že sú tabule aj v jazyku národnostných menšín. Ako mňa to na rozdiel od vás veľmi teší, pretože viem, že to bola požiadavka ľudí, požiadavka našich voličov. A mňa to veľmi teší, že sa nám to podarilo, že sa to podarilo pánovi ministrovi. Čo sa týka diaľničných poplatkov, tiež by som chcela podotknúť, že nie je dohoda o výmene informácií v rámci Európskej únie o neplatičoch. Takže vieme o tom, že takými pokútnymi spôsobmi sa snažia o výber týchto finančných prostriedkov od tých neplatičov. My máme len evidenčné čísla a ak nemáme majiteľov týchto vozidiel a nevieme to právnym alebo teda len protiprávnym spôsobom zistiť, tak v tejto veci zatiaľ pán minister nevie konať. Treba teda mať, neni opora v zákone, by som povedala, ak by... (Prerušenie vystúpenia časomerom.)
Malatinský, Tomáš, minister hospodárstva SR (2014-06-25):
Ďakujem. Vážená pani predsedajúca, vážené pani poslankyne, poslanci, cieľom návrhu zákona je upraviť pôsobnosť orgánov štátnej správy vo veciach sprístupňovania dovozu, vlastníctva a používania obmedzených prekurzorov výbušnín v podmienkach Slovenskej republiky a súčasne stanoviť opatrenia súvisiace s látkami a zmesami uvedenými v prílohách nariadenia Európskej únie 98/2013, ktoré by sa mohli zneužiť na nedovolenú výrobu výbušnín. Za príslušné orgány štátnej správy a kontroly vo veciach obmedzených prekurzorov výbušnín sa predloženým návrhom zákonov ustanovujú ministerstvo hospodárstva, Ministerstvo vnútra Slovenskej republiky, colné úrady a Slovenská obchodná inšpekcia. V snahe obmedziť širšej verejnosti dostupnosť látok, zmesí uvedených v prílohách už spomínaného nariadenia a zabezpečiť tak určitú mieru bezpečnosti návrhu zákona zavádza vytvorenie kontaktného miesta pre nahlasovanie podozrivých transakcií, zamietnutých podozrivých transakcií, strát a krádeží v rámci celého dodávateľského reťazca a súčasne upravuje systém kontrol a sankčné opatrenia. V súvislosti s uvedeným sa v čl. 2 návrhu zákona dopĺňa zákon č. 145/1995 Z. z. o správnych poplatkoch v znení neskorších predpisov, ktorým sa upravuje výška správneho poplatku za vydanie povolenia a čl. 3 sa mení zákon č. 67/2010 Z. z. o podmienkach uvedenia chemických látok a chemických zmesí na trh. Návrh zákona bude mať pozitívny aj negatívny vplyv na rozpočet verejnej správy, nebude mať sociálne vplyvy, vplyv na podnikateľské ani životné prostredie a bude mať pozitívny vplyv na informatizáciu spoločnosti. Návrh zákona je v súlade s ústavou a ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná. Vážené pani poslankyne, poslanci, žiadam vás o podporu predloženého návrhu. Ďakujem.
Blaha, Ľuboš, podpredseda NR SR (2024-01-17):
Pani poslankyňa Viera Kalmárová.
Paška, Pavol, predseda NR SR (2012-08-03):
Pán poslanec Beblavý.
Bugár, Béla, podpredseda NR SR (2019-06-27):
Prezentujme sa a hlasujme o bodoch zo spoločnej správy okrem bodu 38. (Hlasovanie.) Prítomných 108, za 78, zdržalo sa 16 poslancov, 14 nehlasovali. Návrhy zo spoločnej správy okrem bodu 38 sme schválili. Nech sa páči.
P. Hrušovský, predseda NR SR: (2004-10-28):
Teraz poprosím pána ministra Kaníka, aby odpovedal tiež na otázku poslankyne Muškovej, ktorá sa vás pýta – či by veľmi... Pardon. „Ako pomáhate matkám na materskej dovolenke?“ Pardon.
Bugár, Béla, podpredseda NR SR (2017-11-29):
Pán poslanec Mazurek, nech sa páči, môžte reagovať.
Laššáková, Jana, podpredsedníčka NR SR (2014-09-23):
Pán poslanec Jarjabek, nech sa páči.
Raši, Richard, poslanec NR SR (2011-12-13):
Vážený pán predseda Národnej rady, ctené kolegyne, kolegovia, vážený pán minister, dovoľte mi, aby som sa krátko vyjadril k návrhu na skrátené legislatívne konanie k tomuto zákonu, ktorý je predkladaný v Národnej rade. Chcem, aby sme si všetci uvedomili, že pre toto – pre nekoncepčnosť, pre nekomunikáciu, pre nečinnosť a pre neriešenie problémov v zdravotníctve – museli trpieť pacienti, zdravotníci a musela trpieť celá spoločnosť. Dnes preto musíme hasiť problémy, ktoré nám alebo ktoré spoločnosti ich neriešením boli predložené, a teraz musíme v skrátenom legislatívnom konaní vyriešiť to, čo mohlo byť riešené počas viac ako deviatich mesiacov. SMER – sociálna demokracia bude súhlasiť so skráteným legislatívnym konaním, aby už ďalej netrpeli pacienti, aby sa táto situácia konečne v našom rezorte vyriešila. Ale ešte raz sa najmä v mene pacientov pýtam: Prečo to takto muselo dopadnúť? Prečo sa tu od skorej jari tohto roka nič nerobilo, prečo sa so zdravotníkmi nekomunikovalo? Prečo sa ignorovali pri tvorení akýchkoľvek legislatívnych noriem profesné organizácie? Prečo sa ignorovalo 2 500 výpovedí lekárov a prečo sa ignorovala Petícia občanov, takmer stotisíc občanov, Slovenskej republiky za zrušenie transformácie nemocníc? Ďakujem pekne. (Potlesk.)
Glváč, Martin, podpredseda NR SR (2018-05-11):
Ďakujem. S faktickými poznámkami nikto. Končím možnosť prihlásiť sa. Pýtam sa, či sa chce do rozpravy prihlásiť niekto ústne. Nie je tomu tak. Končím možnosť prihlásiť sa a vyhlasujem všeobecnú rozpravu za skončenú. Pán navrhovateľ, nech sa páči.
Klus, Martin, podpredseda NR SR (2019-11-27):
Ďakujem pekne, pán minister. V tejto chvíli prosím spravodajcu z výboru pre financie a rozpočet pána poslanca Petra Kresáka, aby podal správu o výsledku prerokovania návrhu vo výbore, nech sa páči.
Blanár, Juraj, podpredseda NR SR (2022-09-21):
Ďakujem. Na vaše vystúpenie je jedna faktická poznámka. Pán poslanec Svrček.
Bugár, Béla, podpredseda NR SR (2019-01-31):
Prezentujme sa a hlasujme. (Hlasovanie.) Prítomných 144, za 118, proti 19, 7 sa zdržali. Konštatujem, že sme v treťom čítaní . Otváram rozpravu v rámci tohto čítania. Pýtam sa, kto sa hlási do rozpravy? Pán poslanec Poliačik asi nie. Vyhlasujem rozpravu za skončenú. Nech sa páči, pán poslanec, máte slovo.
Laurenčík, Milan, podpredseda NR SR (2021-05-28):
Ďakujeme. Chce sa (doznievanie potlesku), chce sa k rozprave vyjadriť pani spravodajkyňa? Nech sa páči, máte slovo.
Pellegrini, Peter, predseda NR SR (2015-02-03):
S reakciou na vaše vystúpenie traja poslanci. Pán poslanec Duchoň je posledným prihláseným. Pán poslanec Mihál, nech sa páči.
Glváč, Martin, podpredseda NR SR (2016-09-08):
Pani poslankyňa Jurinová.
Suja, Miroslav, poslanec NR SR (2021-06-17):
Nemám žiadne výhrady k pozmeňovaciemu návrhu. Ja by som len, už som sa to raz pýtal, len nerozumiem ešte jednej veci. Pán Vetrák, vďakabohu, že vás majú. Ja sa chcem spýtať (povedané so smiechom), pán Holý, alebo či sa vy nemôžete spýtať niekoho, čo pánovi Holému pripravuje z legislatívcov tieto zákony, že by vám to poslali dopredu, vy im to spracujte, takto učešte a získame jedenásť minút. Lebo vždy, keď príde niečo, nič proti vám, pán Holý, ale z vášho úradu, tak musí vystúpiť pán Vetrák a desať-dvanásť minút nám tu číta všetky tie chyby technické, čo vravím, že chvalabohu, že tu pána Vetráka máme. Ale keby ste to spravili deň dopredu, že mu to dáte, on vám to spracuje a vy tu vyjdete perfektne alebo tí vaši zamestnanci. Alebo skúste vyhodiť niekoho od vás z úradu, lebo predpokladám, že to neni vaša povinnosť, aby ste toto pripravovali po formálnej stránke. Takže ja neviem, urýchlime tým chod parlamentu. Som zvedavý, čo bude pri druhom bode, či znova vystúpi a zasa jedenásť minút. Ďakujem.
P. Hrušovský, predseda NR SR: (2003-11-05):
(Hlasovanie.) 134 prítomných, 61 za, 4 proti, 65 sa zdržalo, 4 nehlasovali. Návrh sme neschválili. Hlasujeme o podanom návrhu pod poradovým číslom...
Pellegrini, Peter, predseda NR SR (2023-11-21):
Ďakujem veľmi pekne. Na vaše vystúpenie štyri faktické poznámky. Ako prvý pán poslanec Pročko.
Pčolinský, Peter, podpredseda NR SR (2023-06-14):
Uzatváram možnosť faktických poznámok. S prvou pán poslanec Mizík.
Fico, Robert, podpredseda NR SR (2011-12-08):
Ďakujem pekne. Na vaše vystúpenie nie je žiadna faktická poznámka. Ako posledný v rozprave vystúpi pán poslanec Blanár.
Glváč, Martin, podpredseda NR SR (2016-09-08):
Pán poslanec Osuský.
Figeľ, Ján, podpredseda NR SR (2015-03-10):
O vystúpenie požiadal teraz pán minister Viliam Čislák. Nech sa páči, dávam mu slovo. Potom bude nasledovať ústna časť rozpravy. Nech sa páči. Prosím? (Reakcia navrhovateľa.) V rozprave ste, áno.
Fecko, Martin, poslanec NR SR (2013-09-24):
Ďakujem pekne. V rozprave vystúpili dvaja poslanci a neboli podané žiadne pozmeňujúce a doplňujúce návrhy. Pani predsedajúca, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Kamenický, Ladislav, poslanec NR SR (2021-06-16):
Ďakujem pekne. Pani poslankyňa, vy ste spomenuli aj moje meno, tak ja sa chcem opýtať, čo som ja ukradol, že vy ste, keď ste vy taká, taká absolútne čistá vo všetkom a rozprávali ste tu toľko, toľko vecí, že na záver už len amen chýbalo, fakt že. Musím povedať, hovorili ste, že my ideme robiť to, čo sme sľúbili ľuďom. Tak sa pýtam, prečo vám 80 % ľudí na Slovensku nedôveruje? Zato, že robíte, čo ste sľubovali? Chcem sa opýtať, keď ste taká veľmi spravodlivá, tak sa pozrite na firmu Eurolab Lambda. Vyšli nové čísla, viete, koľko má zisk táto firma? Tých 100-tisíc, čo hovoril pán Krajčovič, je 3,7 mil., pani zlatá! Tak si to pozrite. Nechcem hovoriť o tých miliónoch, ktoré išli bokom, lebo ja som bol na poslaneckom prieskume a videl som, koľko tá firma mala zarobiť. Takže vy tu nerozprávajte o nejakej čistote vašej strany OĽANO, z ktorej ste prišli. To boli frázy, frázy, frázy. A musím povedať jedno, mne to pripadalo, ako keby vám to napísal pán Heger, ktorý veľa hovorí, a nič nepovie. Vy tu moralizujete, pozrite sa do vlastných radov. A keď chcete byť konkrétna, tak buďte konkrétna. A keď používate mená, tak láskavo dajte fakty na stôl. Ďakujem pekne.
Bugár, Béla, podpredseda NR SR (2019-05-10):
Ako jediný s faktickou – pán poslanec Ivan. Nech sa páči.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. Páni poslanci, nehlasujeme za ťažké kovy, práveže naopak. (Povedané so smiechom.) (Hlasovanie.) Prítomných 148, za 135, 13 sa zdržali hlasovania. Konštatujem, že protokol sme odsúhlasili. Prosím teraz pána poslanca Baránika, aby ako spravodajca uviedol hlasovanie návrhu skupiny poslancov na vydanie zákona, ktorým sa mení a dopĺňa Exekučný poriadok (tlač 579), ktorý prerokovávame v prvom čítaní, nech sa páči. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 579.]
Laššáková, Jana, podpredsedníčka NR SR (2014-11-08):
Pán poslanec nechce reagovať. Nech sa páči, pán poslanec Osuský, máte slovo.
Ľ. Martinák, poslanec: (2008-11-06):
Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory Národnej rady Slovenskej republiky, ktorým bol poslanecký návrh zákona pridelený, zaujali k nemu nasledovné stanoviská. Ústavnoprávny výbor Národnej rady Slovenskej republiky uznesením č. 492 z 15. októbra 2008 s poslaneckým návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre hospodársku politiku uznesením č. 713 zo 14. októbra 2008 s poslaneckým návrhom zákona súhlasil a odporučil ho Národnej rade Slovenskej republiky schváliť. Výbor Národnej rady Slovenskej republiky pre pôdohospodárstvo, životné prostredie  a  ochranu prírody uznesením č. 309 zo 14. októbra 2008 s poslaneckým návrhom zákona súhlasil a odporučil ho Národnej rade Slovenskej republiky schváliť s pripomienkami. Vážené panie poslankyne, páni poslanci, ide o 12 pripomienok, ktoré sú uvedené v bode IV spoločnej správy a ktoré máte k dispozícii. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto. O bodoch spoločnej správy č. 1 až 12 hlasovať spoločne s návrhom gestorského výboru uvedené body schváliť. Spoločná správa výborov Národnej rady Slovenskej republiky o prerokovaní poslaneckého návrhu zákona na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov vo výboroch Národnej rady Slovenskej republiky v druhom čítaní bola schválená  uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 318 z 20. októbra 2008. V citovanom uznesení výbor ma poveril ako spoločného spravodajcu k predmetnému návrhu zákona poslancov. Pán predsedajúci, skončil som, prosím, otvorte rozpravu.
Kuffa, Štefan, poslanec NR SR (2023-06-14):
No ale však ja reagujem na predrečníka... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-12-09):
Na vystúpenie pána poslanca s faktickou poznámkou pani poslankyňa Mezenská, končím možnosť prihlásiť sa s faktickými poznámkami. Nech sa páči, pani poslankyňa.
Bilčík, Vladimír, poslanec Európskeho parlamentu (2020-07-08):
Ďakujem veľmi pekne, pán predsedajúci. Dámy a páni, ďakujem pekne za spätnú väzbu a otázky. No začnem pánom poslancom Nemcom, lebo otvoril veľmi dôležitú tému zdravie a toto je aj veľká téma, ktorej venujeme veľa času v Európskom parlamente, v európskych inštitúciách, lebo vidíme, že na COVID-19 sme neboli pripravení a potrebujeme podstatným spôsobom posilniť nielen naše kapacity v členských štátoch a na Slovensku, ale vlastne aj tú spoločnú pripravenosť Európskej únie reagovať na takéto pandémie, pretože zdá sa, že sa budú opakovať aj v budúcnosti. Takže toto je veľká téma a tu chcem upriamiť aj pozornosť, kolegyne, kolegovia, na konferenciu o budúcnosti Európy, ktorá vlastne začne už túto jeseň, a bude to príležitosť diskutovať o tom, kam chceme ten európsky projekt posunúť. A myslím si, že práve otázka aj kompetencií v oblasti zdravia a posilnenie úlohy Európskej únie a hlavne aj finančného balíka na túto tému a oblasť vrátane prevencie bude veľmi dôležitá. A bude to aj príležitosť pre ľudí z národných parlamentov zapojiť sa do tejto debaty. Takže toľko poznámka. Podľa mňa to je extrémne dôležitá téma. Reakcia na pánov poslancov Kočiša a Kotlebu, ktorí mali zopár otázok, resp. poznámok k môjmu vystúpeniu. Začnem od pána Kočiša, ktorý spomínal tú korupciu. No ja som celé svoje vystúpenie ladil práve s myšlienkou, že ak to má byť jedna veľká myšlienka reformy, tak je to reforma v oblasti fungovania spravodlivosti, právneho štátu a boja s korupciou. Toto je niečo, čo sme nezvládli od ´89 na Slovensku. Potrebujeme to zmeniť a fond obnovy je príležitosť, aby táto vláda naozaj podstatné, zásadné zmeny, reformné zmeny dotiahla do konca v tejto oblasti. No a k V4. V4 je rozdelená, je slabá, potrebujeme V4, ktorá bude silná, bude európska a o to sa budeme usilovať v Európskom parlamente a verím, že o to sa bude usilovať aj drvivá väčšina poslankýň a poslancov v tomto parlamente. Ďakujem pekne.
V. Tomanová, ministerka práce, sociálnych vecí a rodiny SR: (2008-09-11):
Predmetom vládneho návrhu zákona je predovšetkým: - ustanoviť, aby okrem osobitného zákona aj zákon vo výkone prác vo verejnom záujme ustanovil vymenovanie ako predpoklad výkonu funkcie štatutárneho orgánu právnickej osoby zriadenej štátnym orgánom, - ustanoviť, kto je oprávnený robiť právne úkony za zamestnávateľa voči zamestnancovi, ktorý má postavenie štatutárneho orgánu, ak by štatutárny orgán podľa osobitných predpisov bol vymenovaný do funkcie prezidentom Slovenskej republiky, - ustanoviť, aby fyzická osoba vykonávajúca verejnú funkciu a zamestnanci, ktorí sú blízkymi osobami zákaz vzájomnej nadriadenosti a podriadenosti alebo zákaz podliehania pokladničnej kontrole alebo účtovnej kontrole, - ustanoviť pre zamestnávateľa povinnosť požadovať náhradu škody od zamestnanca, - limitovať výšku odstupného a odchodného v podnikových kolektívnych zmluvách. Ďakujem, pani predsedajúca.
Zmajkovičová, Renáta, podpredsedníčka NR SR (2012-08-07):
Vážené panie poslankyne, vážení páni poslanci, otváram tretí rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali poslanci: Miroslav Beblavý, Mikuláš Dzurinda, Ľubomír Galko, Ján Hudacký, Ján Mičovský, Juraj Miškov, Emília Müllerová, Viliam Novotný, Richard Vašečka. V rokovaní pokračujeme v prerušenej rozprave o prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení, tlač 141. Teraz poprosím pána ministra práce, sociálnych vecí a rodiny Jána Richtera, aby zaujal svoje miesto, miesto určené pre navrhovateľov a spravodajcu, predsedu výboru pre sociálne veci Jána Podmanického, aby taktiež zaujal svoje miesto. Teraz dávam slovo ďalšiemu v poradí písomne prihlásených, rečníkovi, poslancovi Ľudovítovi Kaníkovi, nevidím ho v sále, ktorý mal vystúpiť za Klub SDKÚ – DS, nasleduje, stráca poradie, nasleduje pán poslanec Igor Matovič, taktiež ho nevidím v sále, stráca poradie. Ďalším je pán poslanec Švejna. Taktiež ho nevidím v sále, stráca poradie. A nasleduje pán poslanec Brocka, pripraví sa pani poslankyňa Gibalová. (Rokovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 141.)
Šeliga, Juraj, podpredseda NR SR (2020-11-04):
Nevidím ho tu.
B. Bugár, podpredseda NR SR: (2004-06-18):
(Hlasovanie.) Prítomných 132, za 78, proti 32, hlasovania sa zdržalo 20,  nehlasovali 2. Konštatujem, že tento návrh zákona sme postúpili do druhého čítania .
Pellegrini, Peter, predseda NR SR (2015-04-21):
Prezentujme sa hlasujme o procedurálnom návrhu pána poslanca Hraška nepokračovať v rokovaní o tomto bode. (Hlasovanie.) Prítomných 125 poslancov, za hlasovalo 12, proti bolo 76, zdržalo sa 34, nehlasovali 3. Návrh sme neschválili.
Žiga, Peter, podpredseda NR SR (2024-05-14):
Hlasujeme o bode 15. (Hlasovanie.) 126 prítomných, 78 za, 47 proti, 1 nehlasoval. Návrh sme schválili.
Šipoš, Michal, poslanec NR SR (2023-11-21):
Ďakujem pekne. Jožo, veľmi dobre si sa opýtal vládnych poslancov a aj ministra Tomáša a tak isto aj smerákov, poslancov za SMER. Oni tu hovoria, že Matovič nevyplatil a my sme zrušili 13. dôchodky a neviem, čo všetko. Ale otázka znie, koľkokrát bol vyplatený za dvanásť rokov vlády SMER-u 13. dôchodok? Koľkokrát? Ja si pamätám, že bol sľubovaný na bilbordoch ešte s pani Tomanovou desiatky rokov. Na mítingoch, stále ste o tom rozprávali. A čo sa stalo? Tri dni pred voľbami roku 2020, vtedy ste ho slávnostne schválili. Sám Fico ale po voľbách priznal, že ste to museli urobiť. Ale nie preto, že by si to ľudia, dôchodcovia zaslúžili, ale preto, lebo vám padali percentá. No a potom zase tá istá pesnička počas našej vlády. My sme vždy dôchodcom vyplatili aj trinásty, dokonca aj štrnásty. Hlasovali sme za valorizáciu, vyplácali sme dôchodcom toľko peňazí, koľko vy ste im za tieto roky neboli schopní dať, len ste sľubovali. No a teraz opäť tá istá situácia, vyhrali ste voľby, už konečne by ste mohli tie dôchodky vyplatiť tak, ako ich sľuboval Peter Pellegrini, že HLAS nevstúpi do takej vlády, ktorá nevyplatí 500 euro dôchodcom plných 640 eur už tieto Vianoce. No ale čo sa deje teraz? Nič. Ticho. Nie sú peniaze, nedá sa, rozvrátený rozpočet. No ale potom sa nájde 50 miliónov, potom sa už dá 150 euro, potom sa zrazu dá z večera do rána tristo. Dá sa, dá sa aj tých 640, len to... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-10-18):
Páni poslanci, prosím vás pekne, nemusíte viesť schôdzu za mňa. Nech sa páči, pán poslanec Beblavý, máte slovo.
Lengvarský, Vladimír, minister zdravotníctva SR (2022-11-30):
Ďakujem pekne. Vážený pán predsedajúci, vážené panie poslankyne, páni poslanci, ministerstvo zdravotníctvo predkladá návrh zákona, ktorým sa mení a dopĺňa zákon č. 578 o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341 Z. z., ktorým sa dopĺňa a mení zákon č. 578 o poskytovateľoch zdravotnej starostlivosti a tak ďalej, ako reakciu na požiadavky Lekárskeho odborového združenia, ktorým zabezpečí stiahnutie hromadných výpovedí zo strany lekárov v ústavných zdravotníckych zariadeniach. Cieľom predloženého návrhu zákona je zvýšiť zákonom určenú minimálnu výšku základnej mzdy lekárov tak, aby bola konkurencieschopná v porovnaní s ostatnými krajinami V4 a upraviť zákon o stanovené násobky, o ktoré sa bude lekárom navyšovať základná zložka mzdy za každý odpracovaný rok až do výšky, až do doby 30 rokov. Súčasne v návrhu budú riešené aj požiadavky Lekárskeho odborového združenia na zmene v systéme vzdelávania, uľahčenie a urýchlenie špecializačného štúdia a ďalšie technikality. Vážený pán predsedajúci, vážené pani poslankyne, páni poslanci, dovoľujem si vás požiadať o prerokovanie predloženého vládneho návrhu zákona. Ďakujem.
B. Bugár, podpredseda NR SR: (2004-06-30):
(Hlasovanie.) Prítomných 123 poslancov, 94 za návrh hlasovalo, 1 proti, zdržalo sa 26 poslancov, 2 nehlasovali. Bod č. 1 sme schválili. L. Ladányi, poslanec: Ďalej budeme hlasovať o bode č. 4 spoločnej správy, gestorský výbor odporúča schváliť.
B. Bugár, podpredseda NR SR: (2002-02-15):
Odporúčam teraz, páni poslanci a pani poslankyne, aby sme pristúpili k ďalšiemu bodu. Zatiaľ prerušujem rokovanie o tomto bode programu a potom budeme naraz hlasovať o týchto bodoch. Takže budeme pokračovať druhým čítaním o vládnom návrhu zákona o používaní genetických technológií a geneticky modifikovaných organizmov. Vládny návrh zákona ste dostali pred prvým čítaním ako tlač 1245 a spoločnú správu výborov schválenú gestorským výborom 1245a. Vládny návrh zákona odôvodní minister životného prostredia Slovenskej republiky László Miklós. Nech sa páči, máte slovo.
Grendel, Gábor, podpredseda NR SR (2023-03-23):
Otázku č. 7 položil pán poslanec Jozef Šimko dočasne poverenému predsedovi vlády, povereného riadením ministerstva zdravotníctva, takže pánovi Eduardovi Hegerovi, ktorý je ospravedlnený dnes, ktorého zastupuje pani vicepremiérka Veronika Remišová, preto ju prosím, aby sa vrátila v tejto chvíli do rokovacej sály, aby sme mohli zodpovedať otázku pána poslanca a tá otázka znie: „Exminister zdravotníctva pán Lengvarský občanom Rimavskej Soboty sľúbil, že z plánu obnovy sa tam vybuduje nemocnica, aká je v Michalovciach, v hodnote 71 miliónov eur. Bohužiaľ, v zozname nemocníc na výstavbu sa nemocnica v Rimavskej Sobote nenachádza. Prosím o odpoveď pre občanov žijúcich v regióne Gemer-Malohont, ktorí v počte 38-tisíc podpísali petíciu petičný hárok. Ako chce ministerstvo riešiť zlú situáciu v našej nemocnici?“
Pellegrini, Peter, podpredseda NR SR (2020-04-22):
S reakciou na faktické pani poslankyňa Zemanová. Nech sa páči.
Viskupič, Marián, poslanec NR SR (2023-12-13):
Pán predsedajúci, takže máme teda nula hodín nula minút, tak dávam návrh, aby ste prerušili schôdzu do zajtrajšej deviatej hodiny rannej. Ďakujem pekne.
M. Lukša, poslanec: (2009-06-23):
Predseda Národnej rady Slovenskej republiky pridelil návrh Výboru Národnej rady Slovenskej republiky pre financie, rozpočet a menu a Ústavnoprávnemu výboru Národnej rady. Uvedené výbory prerokovali predmetný návrh na vyslovenie súhlasu s uvedenou zmluvou v stanovenom termíne. Odporúčali pre Národnú radu Slovenskej republiky s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi. Výbor ma určil za spoločného spravodajcu výborov. Ďakujem.
Kotleba, Marian, poslanec NR SR (2016-07-07):
Vážená pani predsedajúca, vážené kolegyne, vážení kolegovia, to, na akú úroveň sa dnes dostalo rokovanie Národnej rady, je, si myslím, absolútna stoka politiky a, žiaľ, z Národnej rady Slovenskej republiky sa tu stáva čím ďalej, tým väčší chliev. Ja vás chcem všetkých upozorniť, že rokujeme pred štátnym znakom Slovenskej republiky, voči ktorému by sme mali mať všetci úctu. Viem, že poslanci za MOST – HÍD nemajú úctu voči štátnemu znaku. Sú medzi nimi tí, ktorí sa v minulosti vyjadrili, že sa im chce zvracať, keď vidia štátny znak Slovenskej republiky. A preto, pani predsedajúca, chcem dať procedurálny návrh, aby ste dôsledne dnes žiadali dodržiavať slušnosť a hlavne poriadok v rokovacej sále, lebo toto už nie je normálne. Ďakujem pekne. (Potlesk.)
A. Belousovová, podpredsedníčka NR SR: (2007-06-20):
Otváram rozpravu k tomuto bodu. Do rozpravy som nedostala žiadnu písomnú prihlášku, preto sa pýtam, či sa chce prihlásiť niekto ešte do rozpravy ústne. Takže prvý ústne prihlásený bol pán poslanec Senko, ďalej je to pán poslanec Bárdos, pán poslanec Minárik a pani poslankyňa Vášáryová. Končím možnosť podania ústnych prihlášok do rozpravy. A ako prvý vystúpi pán poslanec Senko, po ňom bude nasledovať pán poslanec Bárdos. Nech sa páči, pán poslanec.
Liba, Peter, poslanec NR SR (2022-10-25):
Hlasovanie bude vo štvrtok o jedenástej.
Šefčík, Marek, poslanec NR SR (2020-09-30):
Ďakujem za slovo, pán predsedajúci. Aby sme mohli hlasovať o pozmeňujúcich návrhoch predložených v rozprave, pán predsedajúci, dajte najskôr hlasovať o skrátení lehoty podľa § 83 ods. 4 zákona o rokovacom poriadku.
Šimko, Igor, poslanec NR SR (2024-02-13):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia a znižovaním administratívnej záťaže, tlač č. 135. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2019-09-25):
Pán poslanec Blanár, procedurálny.
Mikloško, Jozef, poslanec NR SR (2015-11-10):
Ďakujem pekne. Ja som bol párkrát v americkom Kongrese, Senáte, tam som videl, že naozaj tých pomocníkov kongresmanov, senátorov je veľa. Bol som napríklad v krídle Atalanty, vtedy boli olympijské hry, Coca-Cola a tak ďalej, možno to súvislo s tým, ale jedenásť veľkých kancelárií, pomocníkov veľa. Tam sa valili delegácie stále, ľudí z Atalanty, ktorí chceli od toho senátora niečo pre svoje mesto, dedinu, pre seba a tak ďalej. Toto by aj u nás tak malo byť. Ja si myslím, že aj je. Ja teda mám veľa kunčaftov, ktorí chodia za mnou, pýtajú, a nebyť tých asistentov, ktorí mi pomáhajú a píšu a prekladajú a tak ďalej, by som sa ďaleko nepohol. Celkom spochybňovať asistentov sa, samozrejme, nedá. Tí, ktorí pracujú, ich treba pochváliť. Môj Tibor Balberčák je moja jednička. Všetci mi nadávajú, že dneska je Tibora, tak mu gratulujem, všetkým Tiborom, samozrejme. Nadávajú mi, že ho vykorisťujem, že ho naháňam, píše, číta, prekladá a tak ďalej. Nech sa chlapec učí, keď je tuná, a aby potom zase on nahradil týchto pánov poslancov a senátorov v budúcnosti. Aj kancelária je dôležitá nielen v Bratislave, aj niekde mimo. Keď je niekde v Košiciach, to neznamená, že neviem, či sa predáva pivo alebo čo, ale je to dôležité. Samozrejme, treba do toho spraviť poriadok a mne sa zdá, že tí traja asistenti stačia a jedna kancelária stačí. Prečo nie? Ďakujem.
Puci, Róbert, poslanec NR SR (2013-05-17):
Ďakujem pekne. V rozprave vystúpili dvaja páni poslanci. Nebol podaný žiaden procedurálny návrh. Preto vás prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Pellegrini, Peter, predseda NR SR (2015-11-18):
Prezentujme sa a hlasujme o pozmeňujúcom návrhu pána poslanca Mikloška. (Hlasovanie.) Prítomných 125 poslancov, za hlasovalo 47, proti bol 1, zdržalo sa 76, nehlasoval 1. Neschválili sme pozmeňujúci návrh.
Bublavý, Dušan, poslanec NR SR (2012-10-26):
Ďakujem za slovo. Vážený pán kolega, návrh zákona Maroša Kondróta je úplne kompatibilný s Európskou chartou miestnej samosprávy, ale váš pozmeňujúci návrh zákona, úplne tento návrh, ktorý je predložený, úplne ho neguje. Tak predstavme si, že volebné obdobie trvá štyri roky. A keď štyri roky bude viceprimátorom alebo zástupcom starostu človek, ktorý bol protikandidát na danú funkciu, tak bude štyri roky podrážať nohy a brániť plniť volebný program, ktorý mal alebo starosta, alebo primátor, ktorý by mal plniť, lebo k svojim voličom išiel s nejakým programom a sľúbil im, že ho bude plniť. A ak bude mať pred sebou štyri roky rivala, ktorý mu bude brániť, aby tento volebný program nebol plnený, tak to nie je správne. Ja si myslím, že je konštruktívne, aby zástupcom starostu alebo primátora aj v Bratislave bol človek, alebo ľudia, ktorí budú pomáhať tento volebný program plniť. A na dedinách je to úplne iné. Tam sa nehrá na veľkú politiku, lebo každý chce, každý chce pomôcť, aby sa tá obec štyri roky nejakým spôsobom posunula, rozvíjala. A v Bratislave určite chcú to isté. Takže robiť nejaké žabomyšie vojny by nebolo správne, ale nechcem tým povedať, že aj teraz nie sú zástupcovia starostov tí, ktorí pristupujú k veciam konštruktívne. Len sú aj takí, ktorí majú politické pokyny, aby sa bránilo spolupráci zvolenému starostovi alebo primátorovi. Ďakujem.
Osuský, Peter, poslanec NR SR (2015-10-06):
Ďakujem pekne, pani predsedajúca. Pán poslanec Hraško, milý Igor, náš osud a osud našich zákonodarných iniciatív je presne, ako hovoríš, totožný a zdanlivo by som mal byť v tvojej lodi. Hovoríš o oligarchami ovládaných médiách, ktoré masírujú. Ja neviem. Pripustím celkom smelo, že mňa teda vonkoncom nenamasírujú. Môžeš si oprávnene myslieť, že niekoho vymasírujú. Ale ja si hovorím, že nikto z tých, ktorí sa nechajú vymasírovať, nepripustí, že z akýchsi dôvodov prijíma zlé rozhodnutia. A teda keď sa nechal masírovať, potom má niesť následky svojho rozhodnutia. A musím povedať, že tie reči o prepadnutých hlasoch by sa, samozrejme, mohli riešiť úplne inak, existujú krajiny, kde je hranica pre vstup 4 %, 3 % a ak sa nepletiem, neviem, či dodnes, ale keď som bol na návšteve Knessetu, tak v Izraeli bolo 1 alebo 2 percentá. To znamená, že to je otázka tých, ktorí zodpovedne dali hlas stranám, ktoré neprešli do parlamentu. A pokiaľ ide o ten argument o tých apatických občanoch, ktorí si myslia, že všetci sme zlodeji, tak na to ja hovorím, že takýto prístup človek môže mať len z dvoch dôvodov: z lenivosti, pretože napriek blokovaniu informácií informácie sa dostávajú na povrch sveta a na svetlo božie, a druhý – ešte smutnejší dôvod – je z hlúposti. To znamená, že ak ľudia nechcú sa venovať výberu svojich statočných zástupcov alebo sú prihlúpi, aby ich rozpoznali, tak... (Prerušenie vystúpenia časomerom.)
Verešová, Anna, poslankyňa NR SR (2017-02-08):
Vážený pán predsedajúci, vážení kolegovia, dovoľte mi prečítať zápisnicu o výsledku tajného hlasovania o návrhu na voľbu verejného ochrancu práv, ktoré sa konalo 8. februára 2017. Na tajné hlasovanie o návrhu na voľbu verejného ochrancu práv bolo vydaných a poslanci si osobne prevzali 140 hlasovacích lístkov. Teda na voľbe bolo prítomných 140 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu verejného ochrancu práv všetci poslanci odovzdali hlasovacie lístky. Zo 140 odovzdaných hlasovacích lístkov bolo 4 neplatných a 136 platných. Podľa platných hlasovacích lístkov overovatelia zistili, že: - za Antona Čulena hlasovalo 15 poslancov, proti hlasovalo 93, zdržalo sa hlasovania 28; - za Máriu Patakyovú hlasovalo 75 poslancov, 38 proti, 23 sa zdržalo hlasovania; - za Janku Šípošovú hlasovalo 41 poslancov, proti 67, zdržalo sa hlasovania 28. Na voľbu verejného ochrancu práv je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za verejného ochrancu práv zvolená Mária Patakyová. Overovatelia poverili svojho člena Annu Verešovú, teda mňa, oznámiť výsledok hlasovania Národnej rade Slovenskej republiky.
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie). Prítomných 139, za 45, proti 64, zdržalo sa 30 poslancov. Návrh nebol schválený.